*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*211. számú előterjesztés*

Bátaszék Város Önkormányzat Képviselő-testületének 2024. november 27-én

16.00 órakor megtartandó ülésére

Döntés a városi óvoda és az általános iskola „D” épülete klimatizálás tervezéséhez forrás biztosításáról

|  |
| --- |
| **Előterjesztő:** Dr. Bozsolik Róbert polgármester  **Készítette**: Bozsolik Zoltán mb. városüzemeltetési irodavezető    **Törvényességi ellenőrzést végezte:** dr. Firle-Paksi Anna aljegyző  **Pénzügyileg ellenőrizte:** Adorján Viktória gazdálkodási előadó  **Tárgyalja:**  PG Bizottság 2024.11.26. |

# Tisztelt Képviselő-testület!

**I.**

Már néhány évvel ezelőtt is érzékelhető volt, hogy az óvoda épülete is a szokottnál jobban felmelegszik a nyári időjárás miatt. Ez a tendencia ebben az évben is folytatódott és a klímaváltozás miatt a jövőben is folytatódni fog.

Nem csak az ott dolgozó, de a szülők is jelezték azt, hogy az épület belső hőmérséklete igen magas és az már nem komfortos.

A csoportszobák klimatizálása megoldható, kiépítése lehet ütemezett és a kiépítendő új berendezés elektromos áram fogyasztását további napelemek telepítésével lehet ellensúlyozni.

A beszerzési eljárás került lefolytatásra a tervdokumentáció elkészíttetésére vonatkozóan.

Ajánlattételre szóló felhívás került kiküldésre három vállalkozónak, melynek tárgya: „Bátaszéki Mikrotérségi Óvoda, Bölcsőde és Konyha (7140 Bátaszék, Hunyadi u. 44/a.) óvoda épület gépészeti felújítása” című projekt kapcsán tervdokumentáció elkészítése.

Mennyisége:

Tervdokumentáció elkészítése a tárgyi épület gépi szellőztetésének megoldására, hűtő-fűtő hőszivattyú telepítésével. Erősáramú hálózatot és annak kapacitását is felül kell vizsgálni. A meglévő napelem rendszer szükség szerinti bővítése is tervezendő. Elvárt a kivitelezési munka szakaszolhatósága, a több ütemben történő kivitelezés miatt. Részletes költségvetés készítendő árazott és árazatlan formában kivitelezési ütemekhez rendelhetően.

Az ajánlattételi határidő lejártáig egy ajánlattevő nyújtotta be ajánlatát. Az ajánlat formai és tartalmi szempontoknak megfelel (lásd 1.sz. melléklet).

Az ajánlattevő árajánlatában az alábbi ellenszolgáltatást ajánlotta meg.

1. Az ajánlattevő neve: H.É.T. Mérnöki Iroda Kft.

7100 Szekszárd, Ybl Miklós ltp 1-4. szám 6. ajtó

Ajánlati ár: 900 000,- Ft + 243 000,- Ft ÁFA (27%), azaz bruttó 1 143 000,- Ft

Javasoljuk

* a H.É.T. Mérnöki Iroda Kft. ajánlattevővel (7100 Szekszárd, Ybl Miklós ltp 1-4. szám 6. ajtó.) történő szerződéskötést összesen bruttó 1 143 000,- Ft összeggel.)
* 1 143 000,- Ft összegű forrás biztosítását az önkormányzat költségvetésének általános tartaléka terhére. (1.sz. határozati javaslat)

**II.**

Bátaszéki Kanizsai Dorottya Általános Iskola (7140 Bátaszék, Budai u. 11.) „D” épületében lévő aula nem csak az iskola fontos rendezvényeinek ad helyt, hanem a város kiemelkedő rendezvényei is ott kerülnek megtartásra. Ez az épületrész is felmelegszik a nyári időjárás miatt. Az épület belső hőmérséklete igen magas és már zavaró a rendezvények lebonyolítása során.

A beszerzési eljárás került lefolytatásra a tervdokumentáció elkészíttetésére vonatkozóan.

Ajánlattételre szóló felhívás került kiküldésre három vállalkozónak, melynek tárgya: „Bátaszéki Kanizsai Dorottya Általános Iskola (7140 Bátaszék, Budai u. 11.) „D” épület gépészeti felújítása” című projekt kapcsán tervdokumentáció elkészítése.

Mennyisége:

Tervdokumentáció elkészítése a tárgyi épület aulájának gépi szellőztetésének megoldására, hűtő-fűtő hőszivattyú telepítésével. Erősáramú hálózatot és annak kapacitását is felül kell vizsgálni. Részletes költségvetés készítendő árazott és árazatlan formában.

Az ajánlattételi határidő lejártáig egy ajánlattevő nyújtotta be ajánlatát. Az ajánlat formai és tartalmi szempontoknak megfelel (lásd 1.sz. melléklet).

Az ajánlattevő árajánlatában az alábbi ellenszolgáltatást ajánlotta meg.

1. Az ajánlattevő neve: H.É.T. Mérnöki Iroda Kft.

7100 Szekszárd, Ybl Miklós ltp 1-4. szám 6. ajtó

Ajánlati ár: 700 000,- Ft + 189 000,- Ft ÁFA (27%), azaz bruttó 889 000,- Ft

Javasoljuk

* a H.É.T. Mérnöki Iroda Kft. ajánlattevővel (7100 Szekszárd, Ybl Miklós ltp 1-4. szám 6. ajtó.) történő szerződéskötést összesen bruttó 889 000,- Ft összeggel.)
* 889 000,- Ft összegű forrás biztosítását az önkormányzat költségvetésének általános tartaléka terhére. (2.sz. határozati javaslat)

1. **H a t á r o z a t i j a v a s l a t :**

**Bátaszéki Mikrotérségi Óvoda, Bölcsőde és Konyha óvoda épület gépészeti felújítása tervezési munkák elvégzésére vállalkozó kiválasztására**

Bátaszék Város Önkormányzata Képviselő-testülete

1. az óvoda épület gépészeti felújítása tervezési munkák elvégzésével a legalacsonyabb ajánlati árat tevő H.É.T. Mérnöki Iroda Kft.-t (7100 Szekszárd, Ybl Miklós ltp 1-4. szám 6. ajtó) bízza meg;
2. a feladat ellátásához bruttó 1 143 000,- Ft összeget biztosít a vállalkozói díj kifizetésére az önkormányzat 2025. évi költségvetésének terhére,
3. felhatalmazza a város polgármesterét a vállalkozási szerződés aláírására.

*Határidő:* 2024. december 15.

*Felelős*: Dr. Bozsolik Róbert polgármester

(szerződés aláírásáért)

*Határozatról értesül*: H.É.T. Mérnöki Iroda Kft.

Bátaszéki KÖH városüz. iroda

Bátaszéki KÖH pénzügyi iroda

irattár

1. **H a t á r o z a t i j a v a s l a t :**

**Bátaszéki Kanizsai Dorottya Általános Iskola „D” épület épület gépészeti felújítása tervezési munkák elvégzésére vállalkozó kiválasztására**

Bátaszék Város Önkormányzata Képviselő-testülete

1. a „D” épület gépészeti felújítása tervezési munkák elvégzésével a legalacsonyabb ajánlati árat tevő H.É.T. Mérnöki Iroda Kft.-t (7100 Szekszárd, Ybl Miklós ltp 1-4. szám 6. ajtó) bízza meg;
2. a feladat ellátásához bruttó 889 000,- Ft összeget biztosít a vállalkozói díj kifizetésére az önkormányzat 2025. évi költségvetésének terhére,
3. felhatalmazza a város polgármesterét a vállalkozási szerződés aláírására.

*Határidő:* 2024. december 15.

*Felelős*: Dr. Bozsolik Róbert polgármester

(szerződés aláírásáért)

*Határozatról értesül*: H.É.T. Mérnöki Iroda Kft.

Bátaszéki KÖH városüz. iroda

Bátaszéki KÖH pénzügyi iroda

irattár